كان في راجل عنده ابن صغير. كان بيحبه جداً. كل يوم بعد الشغل الراجل كان بيرجع البيت ويلعب مع الولد الصغير.
ليلة من الليالي لما الراجل رجع من الشغل، لقى إن عنده شغل إضافي لازم يخلصه. ومكنش قادر يلعب مع ابنه الصغير. كان عايز يدي الولد حاجة تشغله. وهو بيبص في المكتب بتاعه، شاف مجلة عليها خريطة كبيرة للعالم على الغلاف. جاتله فكرة. قعد بصبر يقطع الخريطة لحتت صغيرة. بعدين خد ابنه للسفرة وفرش القطع على الترابيزة. شرح للولد إن دي خريطة العالم. وقاله يركبها تاني ولما يخلص هيلعبوا مع بعض. أكيد دي هتشغل الولد ساعات، ده اللي كان في باله.
بعد حوالي تلاتين دقيقة، الولد جه للراجل وقاله، "خلاص، خلصت يا بابا. ممكن نلعب دلوقتي؟"
الراجل اتفاجئ، وقال، "ده شيء عجيب! عملت كده إزاي؟" الولد قال، "كانت سهلة. على ضهر الورقة كان في صورة راجل. لما ركبت الراجل صح، العالم كله ظهر كامل."
الولد خد وقت قد ايه عشان يخلص الشغل؟
كام ساعة. حوالي ساعة. حوالي نص ساعة. الليل كله.